<classify> Timu hizo zimeweka kambi kwenye hosteli za Shirikisho la Soka Tanzania TFF na kufanya mazoezi kila siku asubuhi na jioni. Akizungumza Dar es Salaam jana, Kocha Mkuu wa timu hizo Kaijage, alisema anafurahi kuona programu yake inatekelezwa japo si kwa kiwango kikubwa kutokana na timu hizo kukosa wafadhili.Wachezaji wapo vizuri na wana ari japo tunakosa kambi nzuri kama ilivyo kwa timu za wanaume kutokana na timu hizi kukosa wafadhili japo TFF wanajitahidi kwa upande wake hivyo naomba wadau waone haja ya kuisaidia timu hizi za wanawake, alisema Kaijage.Twiga Stars ina kibarua kigumu cha kupeperusha vema bendera ya Taifa kwenye mashindano ya wanawake Afrika yatakayofanyika nchini Congo Brazaville, Septemba mwaka huu na Tanzanite inajiandaa na mchezo wa kutafuta kufuzu fainali za kombe la dunia kwa vijana wa umri huo dhidi ya Zambia, mchezo utakaochezwa Julai mwaka huu.Kwa mujibu wa CAF, timu zitakazochuana pamoja na Twiga ni wenyeji Congo, Cameroon, Ivory Coast ambayo imefuzu baada ya Guinea Bissau kujitoa, Ghana, Misri, Nigeria, Afrika ya Kusini na Tanzania.Timu hizo zimefuzu baada ya kupata matokeo yafuatayo: Nigeria 8-0 Mali 1-1- matokeo ya mechi ya kwanza, Tanzania 2-3 Zambia 4-2, Senegal 1-2 Egypt 0-0, Afrika ya Kusini 5-0 Botswana 0-1, Cameroon 2-1 Ethiopia 2-1 na Zimbabwe 2-2 Ghana 1-2.  <topic>: MICHEZO 